Mange taler om det, og kun få handler, men nu vil et rent privat dansk udviklingsinitiativ demonstrere, at der findes alternativer til kriminalitet og pirateri i Adenbugten.



Gruppen bag initiativet kalder sig Somali Fair Fishing (SFF) og har skibsreder Per Gullestrup fra Clipperrederiet og den vestjyske fisker Kurt Berthelsen som frontfigurer.

Målet er at kickstarte fiskeriet i havnebyen Berbera i den autonome og forholdsvis sikre stat Somaliland på Afrikas Horn, og projektet er godt på vej til at blive en realitet.





»I løbet af seks måneder er det lykkedes os at rejse penge og udstyr nok til, at vi allerede i efteråret kan gennemføre en prøveperiode og bevise over for de lokale fiskere i Berbera, at man kan gøre fiskeriet til en god og indtægtsgivende forretning«, siger Per Gullestrup.